
Tisztelt Képviselő-testület!

A Magyar Falu Programban 2025. áprilisban meghirdetésre került az MFP-UHJ/2025 - „Út, híd, járda építése/felújítása, gyalogos-átkelőhely kialakítása, fejlesztése” alprogram.
A pályázat támogatást biztosít belterületi önkormányzati tulajdonú utak, járdák, hidak, gyalogátkelők létesítésére, felújítására, 100% támogatási mértékben, figyelemmel a felhívás szerinti korlátokra.
Több egyeztetést követően az a döntés született rövid idővel a beadási határidő (2025. június 23.) előtt, hogy a Hóvirág utca, Cuha utca és az óvoda közötti, közel 190 m hosszú járdaszakaszának felújításához igényelünk támogatást, hiszen ez szorosan kapcsolódik a folyamatban lévő óvoda felújításhoz, annak biztonságos gyalogos megközelítését biztosítja.

A pályázati dokumentáció kötelező része a megfelelő jogosultságokkal rendelkező tervező által készített tervdokumentáció. Erre vonatkozóan, tárgyi felújítás vonatkozásában (mely építési engedélyhez nem kötött fejlesztésnek minősül) megbízást adtunk az ÖKO-VIA Bt-nek, hogy a felhívás szerinti, kötelezően benyújtandó műszaki dokumentációt elkészítse. 
(Támogatás esetén ez a költség a projekt keretében elszámolható lesz).

A projekt költségvetése, a tervezői költségvetésre alapozva az alábbiak szerint került meghatározásra:

	Megnevezés
	Költség (bruttó)

	Tervdokumentáció készítése
	250 000 Ft

	Műszaki ellenőrzés (megvalósításhoz kapcsolódó)
	50 000 Ft

	Tájékoztatás és nyilvánosság
	30 000 Ft

	Járdafelújítás – önállóan támogatható elemek
	3 436 112 Ft

	Járdafelújítás – önállóan nem támogatható elemek
	1 226 820 Ft

	ÖSSZESEN
	4 992 932 Ft



A támogatási igény a fentiek szerint 4 992 932 Ft, támogatás mértéke 100%.

Figyelemmel a beadási határidőre, a fentiek szerint a kérelem benyújtásra került, elbírálása folyamatban van.
Kérem a Tisztelt Képviselő-testületet az előterjesztés megtárgyalására és a határozati javaslat elfogadására.


Borzavár, 2025. július 2.
	
	Skobrák Viktória

	
	                          polgármester

	
	




Határozati javaslat



Borzavár Községi Önkormányzat Képviselő-testületének
…/2025. (…) határozata

MFP 2025. évi Útfelújítási pályázat jóváhagyása tárgyában


Borzavár Községi Önkormányzat Képviselő-testülete a Magyar Falu Program MFP-UHJ/2025 kódszámú, „Út, híd, járda építése/felújítása, gyalogos-átkelőhely kialakítása, fejlesztése” című felhívására vonatkozóan 2025. évben benyújtott, alábbi tartalmú pályázatot jóváhagyja:

Projekt címe: Borzavár, Hóvirág utca járdafelújítás
Igényelt támogatási összeg:	4 992 932 Ft
Saját forrás (önerő):		0 Ft
Támogatás mértéke:		100%


Felelős: Skobrák Viktória polgármester  
Határidő: azonnal 
	


